Koster det penge at få et tilbud?
Hos Nyhavn Rejser er vi specialister i at sammensætte skræddersyede rejseforslag ud fra jeres ønsker, og det koster ingenting at få udarbejdet et tilbud baseret på de udflugter, hoteller og rejseforslag, som I ser på her på nyhavn.dk.
Vi kan også sammensætte meget komplicerede rundrejser, som kræver et større arbejde af jeres rejserådgiver og vores samarbejdspartnere rundt omkring i verden. I disse tilfælde opkræver vi et administrationsgebyr i tilbudsfasen svarende til opgavens omfang. I vil få det specifikt oplyst, inden vi påbegynder opgaven, og det vil typisk ligge på cirka 2.000,- kr. Såfremt I vælger at benytte jer af vores tilbud, fratrækkes gebyret fra rejsens endelige pris, vælger I ikke at benytte tilbuddet er beløbet "tabt".